title: Vykonávacie nariadenie Komisie (EÚ) 2019/830 z 15. mája 2019 o zatriedení určitého tovaru do kombinovanej nomenklatúry

text:
                  23.5.2019

                  SK

                  Úradný vestník Európskej únie

                  L 137/26

         VYKONÁVACIE NARIADENIE KOMISIE (EÚ) 2019/830
         z 15. mája 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Výbor pre colný kódex nevydal stanovisko v lehote stanovenej jeho predsedom,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. mája 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Výrobok obdĺžnikového tvaru so zaoblenými hranami, vyrobený z tvarovaného plastu (polykarbonátu), vo forme tvrdého puzdra, ktorý zakrýva zadnú stranu a boky mobilného telefónu, s rozmermi približne 7 × 14 × 0,8 cm.
                        Vonkajší povrch zadnej strany je pokrytý vrstvou usne a vnútorný povrch, ktorý sa dotýka zadnej strany mobilného telefónu, je potiahnutý chemickými vláknami (mikrovláknami).
                        Výrobok je určený na uloženie a ochranu zadnej strany a bokov mobilného telefónu. Predná strana mobilného telefónu nie je zakrytá.
                        Pozri obrázok (*1).

                        3926 90 97

                        Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry (VIP) a znením číselných znakov KN 3926 , 3926 90  a 3926 90 97 .
                        Výrobok je vzhľadom na jeho objektívne charakteristické vlastnosti určený na uloženie a ochranu zadnej strany a bokov mobilného telefónu. Ochranu poskytuje materiál tvrdého puzdra (polykarbonátový plast).
                        Vrstva usne na vonkajšom povrchu zadnej strany výrobku zlepšuje jeho vzhľad, pričom ide len o doplnkový efekt k hlavnému účelu ochrany. Polykarbonátový plast tvoriaci ochranné tvrdé puzdro preto predstavuje materiál, ktorý dáva výrobku jeho podstatný charakter v zmysle VIP 3 b).
                        Zatriedenie výrobku do položky 4205  ako ostatné výrobky z usne je preto vylúčené.
                        Zatriedenie výrobku do položky 6307  ako ostatné celkom dohotovené výrobky je tiež vylúčené, keďže chemické vlákna tvoria len potiahnutie.
                        Výrobok sa preto má zatriediť pod číselný znak KN 3926 90 97  ako ostatné výrobky z plastov.

               (*1)  Obrázok má len informačný charakter.


title: Vykonávacie nariadenie Komisie (EÚ) 2019/1098 z 26. júna 2019, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  28.6.2019

                  SK

                  Úradný vestník Európskej únie

                  L 175/11

         VYKONÁVACIE NARIADENIE KOMISIE (EÚ) 2019/1098
         z 26. júna 2019,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júna 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 90

                                 Mrazené trupy z hydiny druhu Gallus domesticus, známe ako ‚kurčatá 65 %‘

                                 126,8

                                 0

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 240,5

                                 18

                                 AR

                                 206,5

                                 28

                                 BR

                                 215,5

                                 25

                                 TH

                                 1602 32 11

                                 Nevarené prípravky z hydiny druhu Gallus domesticus

                                 296,6

                                 0

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2019/1099 z 27. júna 2019, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike

text:
                  28.6.2019

                  SK

                  Úradný vestník Európskej únie

                  L 175/14

         VYKONÁVACIE NARIADENIE KOMISIE (EÚ) 2019/1099
         z 27. júna 2019,
         ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1),
         so zreteľom na vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (2), a najmä na jeho článok 3,
         keďže:
         A.   PREDCHÁDZAJÚCI POSTUP

                     (1)

                     Rada 13. mája 2013 uložila vykonávacím nariadením (EÚ) č. 412/2013 konečné antidumpingové clo na dovoz keramického stolového a kuchynského riadu (ďalej len „riad“) s pôvodom v Čínskej ľudovej republike(ďalej len „ČĽR“) do Únie.

                     (2)

                     Komisia vzhľadom na veľký počet čínskych vyvážajúcich výrobcov vybrala vzorku, ktorá sa má prešetriť v súlade s článkom 17 nariadenia (EÚ) 2016/1036.

                     (3)

                     Rada uložila na dovoz riadu individuálne colné sadzby v rozmedzí od 13,1 % do 23,4 % pre spoločnosti zaradené do vzorky a váženú priemernú colnú sadzbu vo výške 17,9 % pre ostatné spolupracujúce spoločnosti nezaradené do vzorky. Okrem toho bola na dovoz riadu od všetkých ostatných čínskych spoločností uložená sadzba cla vo výške 36,1 %.

                     (4)

                     Zoznam spolupracujúcich vyvážajúcich výrobcov v prílohe I k nariadeniu (EÚ) č. 412/2013 bol zmenený vykonávacím nariadením Komisie (EÚ) č. 803/2014 (3) a vykonávacím nariadením Komisie (EÚ) 2017/2207 (4).

                     (5)

                     Podľa článku 3 vykonávacieho nariadenia (EÚ) č. 412/2013 možno článok 1 ods. 2 uvedeného nariadenia zmeniť tak, že sa novému vyvážajúcemu výrobcovi prizná colná sadzba, ktorá sa uplatňuje v prípade spolupracujúcich spoločností, ktoré nie sú zaradené do vzorky, teda vážená priemerná colná sadzba vo výške 17,9 %, keď prípadný nový vyvážajúci vývozca riadu v ČĽR poskytne Komisii dostatočné dôkazy.

               B.   ŽIADOSŤ O UDELENIE ŠTATÚTU NOVÉHO VYVÁŽAJÚCEHO VÝROBCU

                     (6)

                     V máji 2018 spoločnosť Fujian Dehua Sanfeng Ceramics Co. Ltd (ďalej len „žiadateľ“) predložila žiadosť o udelenie štatútu nového vyvážajúceho výrobcu (ďalej len „štatút nového vyvážajúceho výrobcu“), pričom vyhlásila, že spĺňa všetky tri kritériá stanovené v článku 3 vykonávacieho nariadenia (EÚ) č. 412/2013.

                     (7)

                     Na podloženie svojej žiadosti žiadateľ odovzdal Komisii vyplnený dotazník. Komisia vyplnený dotazník zanalyzovala a následne požiadala o ďalšie informácie a podporné dôkazy, ktoré žiadateľ poskytol.

               C.   ANALÝZA ŽIADOSTI

                     (8)

                     Pokiaľ ide o podmienku stanovenú v článku 3 písm. a) vykonávacieho nariadenia (EÚ) č. 412/2013, konkrétne, že žiadateľ nevyvážal počas obdobia prešetrovania do Únie dotknutý výrobok, žiadateľ poskytol svoju účtovnú knihu predaja na mesačnej báze za obdobie rokov 2011 až 2017. Z účtovnej knihy vyplynulo, že dotknutý výrobok začal uvádzať na trh až po období prešetrovania, a to v marci 2012. Tento dôkaz podoprela aj účtovná kniha medzinárodného predaja, podľa ktorej žiadateľ začal vyvážať dotknutý výrobok v marci 2012 do USA a v júli 2012 do Únie (do Francúzska).

                     (9)

                     Po overení faktúr a ďalšej dokumentácie o predaji sa nenašiel žiadny dôkaz nasvedčujúci tomu, že dotknutý výrobok sa vyvážal do Únie pred týmito dátumami či počas obdobia prešetrovania. Komisia preto na základe dostupných informácií a dokumentácie dospela k záveru, že žiadateľ spĺňa kritérium článku 3 písm. a) vykonávacieho nariadenia (EÚ) č. 412/2013.

                     (10)

                     Pokiaľ ide o podmienku stanovenú v článku 3 písm. b) vykonávacieho nariadenia (EÚ) č. 412/2013, Komisia zistila, že vlastník žiadateľa mal do roku 2013 podiely v dvoch ďalších spoločnostiach. Vyžiadala si dokumentáciu týkajúcu sa založenia a podnikateľskej činnosti týchto dvoch prepojených spoločností vrátane ich účtovnej závierky a účtovných kníh nákupu a predaja a preskúmala ju. Vyžiadala si dokumentáciu týkajúcu sa usadenia sa a podnikateľskej činnosti týchto dvoch prepojených spoločností vrátane nákupu a predaja dotknutého výrobku a preskúmala ju. Z poskytnutej dokumentácie sa nezistili žiadne ďalšie obchodné ani prevádzkové väzby s vývozcami alebo výrobcami z ČĽR, na ktorých sa vzťahujú antidumpingové opatrenia. Naopak jednej z prepojených spoločností bol v roku 2017 udelený štatút nového vyvážajúceho výrobcu (5). Komisia preto dospela k záveru, že žiadateľ spĺňa podmienku stanovenú v článku 3 písm. b) vykonávacieho nariadenia (EÚ) č. 412/2013.

                     (11)

                     Pokiaľ ide o podmienku stanovenú v článku 3 písm. c) vykonávacieho nariadenia (EÚ) č. 412/2013, Komisia na základe poskytnutých listinných dôkazov skonštatovala, že žiadateľ skutočne vyvážal dotknutý výrobok do Únie po období prešetrovania. Žiadateľ poskytol kúpne zmluvy podpísané so zákazníkom v Nemecku spolu s ďalšou dokumentáciou o predaji pre transakciu uskutočnenú v októbri 2017. Komisia preto dospela k záveru, že žiadateľ spĺňa podmienku stanovenú v článku 3 písm. c) vykonávacieho nariadenia (EÚ) č. 412/2013.

                     (12)

                     Výrobné odvetvie Únie neposkytlo žiadne dôkazy či informácie, podľa ktorých by žiadateľ nespĺňal niektoré z týchto troch kritérií.

               D.   ZÁVER

                     (13)

                     Komisia dospela k záveru, že žiadateľ spĺňa všetky tri požadované kritériá, aby sa mohol považovať za nového vyvážajúceho výrobcu. Rozhodla preto, že žiadateľovi by sa mal udeliť štatút nového vyvážajúceho výrobcu a jeho názov by sa mal teda doplniť do zoznamu spolupracujúcich spoločností nezaradených do vzorky uvedeného v prílohe I k vykonávaciemu nariadeniu (EÚ) č. 412/2013.

               E.   POSKYTNUTIE INFORMÁCIÍ

                     (14)

                     Žiadateľ a výrobné odvetvie Únie boli informovaní o základných skutočnostiach a úvahách, na základe ktorých sa považovalo za vhodné priznať spoločnosti Fujian Dehua Sanfeng Ceramics Co. Ltd sadzbu antidumpingového cla uplatniteľnú na čínskych spolupracujúcich vyvážajúcich výrobcov nezaradených do vzorky.

                     (15)

                     Strany dostali možnosť predložiť pripomienky. Neboli doručené žiadne pripomienky.

                     (16)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 základného nariadenia,

               PRIJALA TOTO NARIADENIE:

            Článok 1
            Do zoznamu čínskych spolupracujúcich vyvážajúcich výrobcov nezaradených do vzorky uvedeného v prílohe I k vykonávaciemu nariadeniu (EÚ) č. 412/2013 sa dopĺňa táto spoločnosť:

                        Spoločnosť

                        Doplnkový kód TARIC

                        Fujian Dehua Sanfeng Ceramics Co. Ltd

                        C485

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Ú. v. EÚ L 131, 15.5.2013, s. 1.

            (3)  Vykonávacie nariadenie Komisie (EÚ) č. 803/2014 z 24. júla 2014, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 219, 25.7.2014, s. 33).

            (4)  Vykonávacie nariadenie Komisie (EÚ) 2017/2207 z 29. novembra 2017, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 314, 30.11.2017, s. 31).

            (5)  Ú. v. EÚ L 314, 30.11.2017, s. 31.


title: Vykonávacie nariadenie Komisie (EÚ) 2019/1100 z 27. júna 2019 o neobnovení schválenia účinnej látky desmedifám v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  28.6.2019

                  SK

                  Úradný vestník Európskej únie

                  L 175/17

         VYKONÁVACIE NARIADENIE KOMISIE (EÚ) 2019/1100
         z 27. júna 2019
         o neobnovení schválenia účinnej látky desmedifám v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2004/58/ES (2) sa desmedifám zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené v zmysle nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky desmedifám v zmysle časti A prílohy k vykonávaciemu nariadeniu (EÚ) č. 540/2011 sa skončí 31. júla 2020.

                     (4)

                     Žiadosť o obnovenie schválenia desmedifámu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 21. decembra 2016 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 10. januára 2018 Komisii svoj záver (6) o tom, či možno očakávať, že desmedifám spĺňa kritériá schválenia stanovené v článku 4 nariadenia (ES) č. 1107/2009.

                     (9)

                     Úrad zistil určité možné riziká. Predovšetkým nebolo možné vylúčiť expozíciu spotrebiteľov a/alebo hospodárskych zvierat účinkom rezíduí s obsahom voľného a/alebo viazaného anilínu (klasifikovaného ako mutagén kategórie 2 a karcinogén kategórie 2) a expozíciu spotrebiteľov účinkom rezíduí s obsahom 4-aminofenolu (klasifikovaného ako mutagén kategórie 2) prostredníctvom živočíšnych komodít. Úrad navyše dospel k záveru, že pri všetkých reprezentatívnych použitiach sa v prípade ošetrenia pozostávajúceho z jednorazovej aplikácie prípravku zistilo vysoké dlhodobé riziko pre všetky cicavce s výnimkou hmyzožravcov. Pri reprezentatívnych použitiach na účely pestovania cukrovej/kŕmnej repy sa v prípade ošetrenia pozostávajúceho z dvoch alebo troch aplikácií prípravku zistilo vysoké dlhodobé riziko pre vtáky.

                     (10)

                     Úrad ďalej konštatoval, že na základe dostupných informácií nebolo možné vyhodnotiť vlastnosti narúšajúce endokrinný systém.

                     (11)

                     Komisia vyzvala žiadateľa, aby predložil svoje pripomienky k záveru úradu, a v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 aj k návrhu správy o obnovení. Žiadateľ predložil svoje pripomienky, ktoré boli dôkladne preskúmané.

                     (12)

                     Napriek argumentom, ktoré žiadateľ predložil, však nebolo možné vyvrátiť obavy týkajúce sa danej účinnej látky.

                     (13)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. V súlade s článkom 20 ods. 1 písm. b) uvedeného nariadenia je preto vhodné neobnoviť schválenie účinnej látky desmedifám.

                     (14)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (15)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom desmedifámu.

                     (16)

                     Ak členské štáty v súlade s článkom 46 nariadenia (ES) č. 1107/2009 udelia dobu odkladu, pokiaľ ide o prípravky na ochranu rastlín s obsahom desmedifámu, toto obdobie by malo uplynúť najneskôr 1. júla 2020.

                     (17)

                     Vykonávacím nariadením Komisie (EÚ) 2019/707 (7) sa predĺžilo obdobie platnosti schválenia desmedifámu do 31. júla 2020, aby sa postup obnovenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o neobnovení schválenia bolo prijaté pred uvedeným predĺženým dátumom uplynutia platnosti, by sa toto nariadenie malo začať uplatňovať čo najskôr.

                     (18)

                     Toto nariadenie nebráni predloženiu ďalšej žiadosti o schválenie desmedifámu v súlade s článkom 7 nariadenia (ES) č. 1107/2009.

                     (19)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky desmedifám sa neobnovuje.

            Článok 2
            Zmena vo vykonávacom nariadení (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 86 týkajúci sa desmedifámu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky desmedifám najneskôr do 1. januára 2020.

            Článok 4
            Doba odkladu
            Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, musí uplynúť najneskôr do 1. júla 2020.

            Článok 5
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2004/58/ES z 23. apríla 2004, ktorou sa mení a dopĺňa smernica Rady 91/414/EHS, aby sa alfa-cypermethrin, benalaxyl, bromoxynil, desmedipham, ioxynil a phenmedipham zaradili ako účinné látky (Ú. v. EÚ L 120, 24.4.2004, s. 26).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2018. Conclusion on the peer review of the pesticide risk assessment of the active substance desmedipham (Záver z partnerského hodnotenia látky desmedifám z hľadiska hodnotenia rizík pesticídov), EFSA Journal (Vestník EFSA) 2018; 16 (1): 5150https://www.efsa.europa.eu/en/efsajournal/pub/5150.

            (7)  Vykonávacie nariadenie Komisie (EÚ) 2019/707 zo 7. mája 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalicarb, bifenazát, boskalid, bromoxynil, kaptán, cyazofamid, desmedifám, dimetoát, dimetomorf, diurón, etefón, etoxazol, famoxadón, fenamifos, flumioxazín, fluoxastrobín, folpet, foramsulfurón, formetanát, metalaxyl-M, metiokarb, metribuzín, milbemektín, Paecilomyces lilacinus kmeň 251, fenmedifam, fosmet, pirimifos-metyl, propamokarb, protiokonazol, S-metolachlór a tebukonazol (Ú. v. EÚ L 120, 8.5.2019, s. 16).


title: Vykonávacie nariadenie Komisie (EÚ) 2019/1101 z 27. júna 2019, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky tolklofos-metyl a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  28.6.2019

                  SK

                  Úradný vestník Európskej únie

                  L 175/20

         VYKONÁVACIE NARIADENIE KOMISIE (EÚ) 2019/1101
         z 27. júna 2019,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky tolklofos-metyl a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
         keďže:

                     (1)

                     Smernicou Komisie 2006/39/ES (2) sa tolklofos-metyl zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené v zmysle nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky tolklofos-metyl v zmysle časti A prílohy k vykonávaciemu nariadeniu (EÚ) č. 540/2011 uplynie 30. apríla 2020.

                     (4)

                     Žiadosť o obnovenie schválenia tolklofos-metylu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku. Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (5)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 11. novembra 2016 ju predložil Európskemu úradu pre bezpečnosť potravín (ďalej len „úrad“) a Komisii.

                     (6)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (7)

                     Úrad oznámil 8. decembra 2017 Komisii svoj záver (6) o tom, či možno očakávať, že tolklofos-metyl spĺňa kritériá schválenia stanovené v článku 4 nariadenia (ES) č. 1107/2009. Úrad 5. októbra 2018 schválil upravenú verziu svojho záveru a opätovne ju zverejnil 15. novembra 2018 s dodatkom, že existuje čiastočne akceptovateľné riziko pre vodné organizmy (za prijateľný sa považuje jeden scenár FOCUS z troch predložených scenárov) vyplývajúce z reprezentatívnych použití v prípade okrasných rastlín určených na pestovanie v krytých priestoroch. Pôvodná verzia jeho záverov bola z vestníka EFSA vypustená. Komisia predložila 24. októbra 2018 návrh správy o obnovení schválenia tolklofos-metylu Stálemu výboru pre rastliny, zvieratá, potraviny a krmivá.

                     (8)

                     Pokiaľ ide o kritériá identifikácie vlastností látky ako endokrinného disruptora v zmysle nariadenia Komisie (EÚ) 2018/605 (7), zo záveru úradu vychádzajúceho zo skutočnosti, že neexistujú dôkazy o endokrinne podmienených účinkoch in vivo, vyplýva, že je veľmi nepravdepodobné, aby látka tolklofos-metyl bola endokrinným disruptorom. Komisia preto dospela k záveru, že tolklofos-metyl nemožno považovať za látku s vlastnosťami narúšajúcimi endokrinný systém.

                     (9)

                     Komisia vyzvala žiadateľa, aby predložil svoje pripomienky k upravenej verzii záveru úradu a, v súlade s článkom 14 ods. 1 tretím odsekom vykonávacieho nariadenia (EÚ) č. 844/2012, k návrhu správy o obnovení. Žiadateľ predložil svoje pripomienky, ktoré boli dôkladne preskúmané.

                     (10)

                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom tolklofos-metylu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené.

                     (11)

                     Preto je vhodné schválenie tolklofos-metylu obnoviť.

                     (12)

                     V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Predovšetkým je vhodné obmedziť používanie prípravkov na ochranu rastlín s obsahom tolklofos-metylu s cieľom minimalizovať expozíciu spotrebiteľov účinkom niektorých metabolitov a znížiť expozíciu vodných organizmov a voľne žijúcich cicavcov účinkom tejto látky schválením ich používania iba v prípade okrasných rastlín a zemiakov.

                     (13)

                     Hodnotenie rizík na účely obnovenia schválenia tolklofos-metylu vychádza z obmedzeného počtu reprezentatívnych použití, ktoré však neobmedzujú použitia, pri ktorých možno prípravky na ochranu rastlín s obsahom tolklofos-metylu autorizovať. Preto je vhodné zrušiť obmedzenie týkajúce sa jeho použitia len ako fungicídu.

                     (14)

                     Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

                     (15)

                     Vykonávacím nariadením Komisie (EÚ) 2019/168 (8) sa predĺžilo obdobie platnosti schválenia tolklofos-metylu do 30. apríla 2020, aby sa postup obnovenia mohol dokončiť pred uplynutím obdobia platnosti schválenia uvedenej látky. Rozhodnutie o obnovení bolo prijaté pred týmto predĺženým dátumom uplynutia platnosti, preto by sa toto nariadenie malo uplatňovať od 1. septembra 2019.

                     (16)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinnej látky
            Schválenie účinnej látky tolklofos-metyl sa obnovuje v súlade s prílohou I.

            Článok 2
            Zmeny vo vykonávacom nariadení (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. septembra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2006/39/ES z 12. apríla 2006, ktorou sa mení a dopĺňa smernica Rady 91/414/EHS s cieľom zaradiť clodinafop, pirimikarb, rimsulfuron, tolklofos-metyl a tritikonazol ako účinné látky (Ú. v. EÚ L 104, 13.4.2006, s. 30).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2018. Záver z partnerského preskúmania účinnej látky tolklofos-metyl z hľadiska hodnotenia rizika pesticídov. Vestník EFSA (EFSA Journal) (2018) 16(1):5130, [25 s]. doi: 10.2903/j.efsa.2018.5130.

            (7)  Nariadenie Komisie (EÚ) 2018/605 z 19. apríla 2018, ktorým sa mení príloha II k nariadeniu (ES) č. 1107/2009 stanovením vedeckých kritérií určovania vlastností narúšajúcich endokrinný systém (Ú. v. EÚ L 101, 20.4.2018, s. 33).

            (8)  Vykonávacie nariadenie Komisie (EÚ) 2019/168 z 31. januára 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok abamektín, Bacillus subtilis (Cohn 1872) kmeň QST 713, Bacillus thuringiensis poddruh aizawai, Bacillus thuringiensis poddruh israeliensis, Bacillus thuringiensis poddruh kurstaki, Beauveria bassiana, benfluralín, klodinafop, klopyralid, Cydia pomonella Granulovirus (CpGV), cyprodinil, dichlórprop-P, epoxikonazol, fénpyroximát, fluazinam, flutolanil, fosetyl, Lecanicillium muscarium, mepanipyrím, mepikvát, Metarhizium anisopliae var. anisopliae, metkonazol, metrafenón, Phlebiopsis gigantea, pirimikarb, Pseudomonas chlororaphis kmeň: MA 342, pyrimetanil, Pythium oligandrum, rimsulfurón, spinosad, Streptomyces K61, tiakloprid, tolklofos-metyl, Trichoderma asperellum, Trichoderma atroviride, Trichoderma gamsii, Trichoderma harzianum, triklopyr, trinexapak, tritikonazol, Verticillium albo-atrum a zirám (Ú. v. EÚ L 33, 5.2.2019, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                        tolklofos-metyl
                        CAS č. 57018-04-9
                        CIPAC č. 479

                           O-(2,6-dichlór-p-tolyl)-O,O-dimetyl-tiofosfát

                           O-(2,6-dichlór-4-metylfenyl)-O,O-dimetyl-tiofosfát

                        ≥ 960 g/kg
                        Nečistoty, ktoré sa z toxikologického hľadiska považujú za rizikové, a ich množstvá nesmú prekročiť tieto hodnoty v technickom materiáli:
                        metanol max. 1 g/kg

                        1. september 2019

                        31. august 2034

                        len na použitie v prípade okrasných rastlín a zemiakov
                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia tolklofos-metylu, a najmä dodatky I a II k uvedenej správe.
                        Pri tomto celkovom hodnotení musia členské štáty venovať osobitnú pozornosť:

                                    —

                                    riziku pre vodné organizmy a cicavce,

                                    —

                                    riziku pre spotrebiteľov a najmä možnému riziku v dôsledku metabolitu DM-TM-CH2OH v zemiakoch,

                                    —

                                    riziku pre používateľov, pracovníkov a ostatné prítomné osoby.

                              V podmienkach používania sa musia v prípade potreby uviesť opatrenia na zmiernenie rizika.

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.

            PRÍLOHA II
            Príloha k vykonávaciemu nariadeniu (EÚ) č. 540/2011 sa mení takto:

                        1.

                        V časti A sa vypúšťa položka 126 týkajúca sa tolklofos-metylu.

                        2.

                        V časti B sa dopĺňa táto položka:

                                    Č.

                                    Bežný názov, identifikačné čísla

                                    Názov IUPAC

                                    Čistota (1)

                                    Dátum schválenia

                                    Koniec platnosti schválenia

                                    Osobitné ustanovenia

                                    „138

                                    tolklofos-metyl
                                    CAS č. 57018-04-9
                                    CIPAC č. 479

                                       O-(2,6-dichlór-p-tolyl)-O,O-dimetyl-tiofosfát

                                       O-(2,6-dichlór-4-metylfenyl)-O,O-dimetyl-tiofosfát

                                    ≥ 960 g/kg
                                    Nečistoty, ktoré sa z toxikologického hľadiska považujú za rizikové, a ich množstvá nesmú prekročiť tieto hodnoty v technickom materiáli:
                                    metanol max. 1 g/kg

                                    1. september 2019

                                    31. august 2034

                                    len na použitie v prípade okrasných rastlín a zemiakov
                                    Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia tolklofos-metylu, a najmä dodatky I a II k uvedenej správe.
                                    Pri tomto celkovom hodnotení musia členské štáty venovať osobitnú pozornosť:

                                                —

                                                riziku pre vodné organizmy a cicavce,

                                                —

                                                riziku pre spotrebiteľov a najmä možnému riziku v dôsledku metabolitu DM-TM-CH2OH v zemiakoch,

                                                —

                                                riziku pre používateľov, pracovníkov a ostatné prítomné osoby.

                                          V podmienkach používania sa musia v prípade potreby uviesť opatrenia na zmiernenie rizika.“

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.


title: Vykonávacie nariadenie Komisie (EÚ) 2019/1103 z 27. júna 2019, ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom

text:
                  28.6.2019

                  SK

                  Úradný vestník Európskej únie

                  L 175/31

         VYKONÁVACIE NARIADENIE KOMISIE (EÚ) 2019/1103
         z 27. júna 2019,
         ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     Dňa 24. júna 2019 sankčný výbor Bezpečnostnej rady OSN rozhodol o vypustení sedemnástich záznamov zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha III k nariadeniu (ES) 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (ES) 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. júna 2019

                  Za Komisiu

                  v mene predsedu

                  riaditeľka Útvaru pre nástroje zahraničnej politiky

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe III k nariadeniu Rady (ES) 1210/2003 sa vypúšťajú tieto záznamy:

                           „18.

                           AUTOMOBILE STATE ENTERPRISE. Adresa: Near Andulus Square, off Nidal Street, P.O. Box 3270, Baghdad, Iraq.“

                           „30.

                           DIRECTORATE-GENERAL OF MEDICAL SUPPLIES (alias DIRECTORATE-GENERAL OF MEDICAL APPLIANCES). Adresy: a) P.O. Box 17041, Baghdad, Iraq; b) P.O. Box 17014, Al-Hurriya, Baghdad, Iraq.“

                           „33.

                           DIRECTORATE OF TRANSFORMERS PROJECT. Adresa: P.O. Box 21, Baquba, Diala, Iraq.“

                           „60.

                           IRAQI COMPANY FOR CARTON MANUFACTURIES. Adresa: P.O. Box 29029, Za'Faraniya, Baghdad, Iraq.“

                           „66.

                           IRAQI REFRESHMENT COMPANY. Adresa: P.O. Box 2339, Alwiyah, Za'Faraniya, Industrial Area, Baghdad, Iraq.“

                           „82.

                           MISHRAQ SULPHUR STATE ENTERPRISE. Adresa: P.O. Box 54, Al Ishraq-Ninawa, Mosul, Iraq.“

                           „103.

                           NORTHERN CEMENT STATE ENTERPRISE. Adresa: P.O. Box 1, Sulaimaniyah, Iraq.“

                           „114.

                           STATE BATTERY MANUFACTURING ESTABLISHMENT (alias STATE BATTERY MANUFACTURING ENTERPRISE). Adresa: P.O. Box 190, Al-Waziriyah, Safi El-Din, Al-Hilli St., Baghdad, Iraq.“

                           „120.

                           STATE COMPANY FOR PLASTIC BAGS INDUSTRIES IN TIKRIT. Adresa: P.O. Box 12, Muhafadha Salah Aldin, Tikrit, Iraq.“

                           „136.

                           STATE ENTERPRISE FOR GLASS AND CERAMIC INDUSTRIES. Adresa: Ramadi, Al Anbar, Iraq.“

                           „148.

                           STATE ENTERPRISE FOR RAW BUILDING MATERIALS. Adresa: P.O. Box 5890, Alwiya, near Unknown Soldier, Saadoun Street, Baghdad, Iraq.“

                           „154.

                           STATE ENTERPRISE FOR WOOD INDUSTRIES. Adresy: a) Abu Sukhair, P.O. Box 20, Najaf, Iraq; b) Manadhira, Al-Najaf, Iraq.“

                           „182.

                           STATE ORGANISATION FOR INDUSTRIAL DEVELOPMENT. Adresa: Khullani Square, Khulafa St., Baghdad, Iraq.“

                           „187.

                           STATE ORGANISATION FOR ROADS AND BRIDGES (alias a) STATE ESTABLISHMENT OF BRIDGES CONSTRUCTION, b) STATE ESTABLISHMENT FOR MIDDLE AREA (ROADS), c) STATE ESTABLISHMENT OF CONSTRUCTION OF ROADS (SOUTHERN AREA), d) STATE ESTABLISHMENT OF CONSTRUCTION OF ROADS (NORTHERN AREA), e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), f) STATE ESTABLISHMENT OF EXPRESSWAY ROADS). Adresy: a) Karradat Mariam, Karkh, P.O. Box 917, Baghdad, Iraq; b) Nassiryah, Iraq; c) Kirkuk, Iraq; d) Hilla, Iraq; e) Yousufia, Iraq.“

                           „185.

                           STATE ORGANISATION FOR MINERALS. Adresa: P.O. Box 2330, Sa'doon Street, Baghdad, Iraq.“

                           „27.

                           DIRECTORATE-GENERAL OF GENERATION AND TRANSMISSION OF ELECTRICITY. Adresa: P.O. Box 1058, Al-Masbah, Building 4/356, Baghdad, Iraq.“

                           „89.

                           NASSIRITYAH THERMAL POWER STATION. Adresa: P.O. Box 31, Nassiriyah, Iraq.“


title: Vykonávacie nariadenie Komisie (EÚ) 2019/1288 z 25. júla 2019, ktorým sa do registra zaručených tradičných špecialít zapisuje názov „Rögös túró“ (ZTŠ)

text:
                  1.8.2019

                  SK

                  Úradný vestník Európskej únie

                  L 203/1

         VYKONÁVACIE NARIADENIE KOMISIE (EÚ) 2019/1288
         z 25. júla 2019,
         ktorým sa do registra zaručených tradičných špecialít zapisuje názov „Rögös túró“ (ZTŠ)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. b) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Maďarska o zápis názvu „Rögös túró“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Rögös túró“ by sa mal zapísať do registra,

               PRIJALA TOTO NARIADENIE:

            Článok 1
            Názov „Rögös túró“ (ZTŠ) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júla 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 111, 25.3.2019, s. 5.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/1289 z 31. júla 2019 o povolení L-valínu produkovaného mikroorganizmom Corynebacterium glutamicum KCCM 11201P ako kŕmnej doplnkovej látky pre všetky druhy zvierat (Text s významom pre EHP)

text:
                  1.8.2019

                  SK

                  Úradný vestník Európskej únie

                  L 203/2

         VYKONÁVACIE NARIADENIE KOMISIE (EÚ) 2019/1289
         z 31. júla 2019
         o povolení L-valínu produkovaného mikroorganizmom Corynebacterium glutamicum KCCM 11201P ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         Nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie L-valínu. K žiadosti boli priložené údaje a doklady požadované podľa článku 7 ods. 3 uvedeného nariadenia.

                     (3)

                     Žiadosť sa týka povolenia L-valínu produkovaného mikroorganizmom Corynebacterium glutamicum KCCM 11201P ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

                     (4)

                     Európsky úrad pre bezpečnosť potravín (ďalej len „úrad“) dospel vo svojom stanovisku z 28. novembra 2018 k záveru (2), že L-valín produkovaný mikroorganizmom Corynebacterium glutamicum KCCM 11201P, keď je doplnený do stravy vo vhodných množstvách, nemá za navrhovaných podmienok použitia negatívny účinok na zdravie zvierat, zdravie ľudí ani životné prostredie. Takisto dospel k záveru, že z hľadiska výživy zvierat sa považuje za efektívny zdroj esenciálnej aminokyseliny L-valín a že táto doplnková látka by mala byť chránená pred rozkladom v bachore, aby bola účinná v prípade prežúvavcov. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2019) 17(1):5538.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: aminokyseliny, ich soli a analógy.

                        3c371

                        —

                        L-valín

                           Zloženie doplnkovej látky:

                        Prášok s minimálnym obsahom L-valínu 98 % (sušina) a maximálnym obsahom vody 1,5 %

                           Charakteristika účinnej látky:

                        L-valín [kyselina (2S)-2-amino-3-metylbutánová] produkovaný mikroorganizmom Corynebacterium glutamicum KCCM 11201P
                        Chemický vzorec: C5H11NO2

                        Číslo CAS: 72-18-4

                           Analytická metóda
                            (1):
                        Na identifikáciu L-valínu v kŕmnej doplnkovej látke:

                                    —

                                    Monografia v rámci Kódexu chemických látok v potravinách (Food Chemical Codex) týkajúca sa L-valínu.

                              Na kvantifikáciu valínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu valínu v premixoch, kŕmnych surovinách a kŕmnych zmesiach:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS): nariadenie Komisie (ES) č. 152/2009 (príloha III, časť F).

                              Na kvantifikáciu valínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FD).

                        všetky druhy

                        —

                                    1.

                                    L-valín možno uvádzať na trh a používať ako doplnkovú látku vo forme prípravku.

                                    2.

                                    Doplnková látka sa môže používať vo vode na pitie.

                                    3.

                                    V návode na použitie doplnkovej látky a premixu sa musia uviesť podmienky skladovania, stabilita pri tepelnom ošetrení a stabilita vo vode na pitie.

                                    4.

                                    Na etikete doplnkovej látky a premixov sa musí uviesť: „Pri doplňovaní L-valínom, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        21. august 2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2019/1757 z 23. októbra 2019, ktorým sa mení príloha I k vykonávaciemu nariadeniu (EÚ) 2018/659, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín a častí územia tretích krajín, z ktorých sa povoľuje vstup živých zvierat čeľade koňovité a spermy, vajíčok a embryí zvierat čeľade koňovité do Únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/60

         VYKONÁVACIE NARIADENIE KOMISIE (EÚ) 2019/1757
         z 23. októbra 2019,
         ktorým sa mení príloha I k vykonávaciemu nariadeniu (EÚ) 2018/659, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín a častí územia tretích krajín, z ktorých sa povoľuje vstup živých zvierat čeľade koňovité a spermy, vajíčok a embryí zvierat čeľade koňovité do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 3 ods. 2 a článok 9 ods. 1 písm. c),
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (2), a najmä na jej článok 17 ods. 3,
         so zreteľom na smernicu Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (3), a najmä na jej článok 2 bod i), článok 12 ods. 1, 4 a 5, článok 13 ods. 2 a články 15, 16, 17 a 19,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (4), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V smernici 2009/156/ES sa stanovujú požiadavky na zdravotný stav zvierat, ktorými sa upravuje dovoz zvierat čeľade koňovité do Únie. Stanovuje sa v nej, že do Únie sa smú dovážať len tie zvieratá čeľade koňovité, ktoré pochádzajú z tretej krajiny alebo časti tretej krajiny, ktorá je uvedená v zozname tretích krajín vyhotovenom v súlade s uvedenou smernicou, a ktoré sprevádza zdravotný certifikát zodpovedajúci vzoru vyhotovenému takisto v súlade s uvedenou smernicou.

                     (3)

                     V smernici 92/65/EHS sa stanovujú požiadavky na zdravotný stav zvierat, ktorými sa upravuje dovoz spermy, vajíčok a embryí zvierat čeľade koňovité do Únie. Stanovuje sa v nej, že do Únie sa smú dovážať len tie komodity, ktoré pochádzajú z tretej krajiny alebo časti tretej krajiny, ktorá je uvedená v zozname tretích krajín vyhotovenom v súlade s uvedenou smernicou, a ktoré sprevádza zdravotný certifikát zodpovedajúci vzoru vyhotovenému takisto v súlade s uvedenou smernicou. Zdravotný certifikát musí potvrdzovať, že komodity pochádzajú zo schválených staníc na odber a skladovanie alebo od tímov na odber a produkciu, ktoré poskytujú záruky aspoň rovnocenné so zárukami stanovenými v kapitole I prílohy D k uvedenej smernici.

                     (4)

                     Vo vykonávacom nariadení Komisie (EÚ) 2018/659 (5) sa okrem iného stanovuje zoznam tretích krajín a častí územia tretích krajín, z ktorých členské štáty povoľujú vstup živých zvierat čeľade koňovité a spermy, vajíčok a embryí zvierat čeľade koňovité.

                     (5)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a pri niektorých komoditách jej korunné dependencie aj od dátumu vystúpenia spĺňali podmienky stanovené v smerniciach 2009/156/ES a 92/65/EHS a vo vykonávacom nariadení (EÚ) 2018/659, pokiaľ ide o vstup zásielok zvierat čeľade koňovité a spermy, vajíčok a embryí zvierat čeľade koňovité do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (6)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo Veľkej Británie a Severného Írska a jeho korunné dependencie mali zahrnúť do zoznamu tretích krajín a častí územia tretích krajín stanoveného v prílohe I k vykonávaciemu nariadeniu (EÚ) 2018/659, z ktorých je povolený vstup živých zvierat čeľade koňovité a spermy, vajíčok a embryí zvierat čeľade koňovité.

                     (7)

                     Pokiaľ ide o zdravotný štatút zvierat čeľade koňovité v Spojenom kráľovstve Veľkej Británie a Severného Írska a korunných dependenciách, tieto krajiny by mali byť zaradené do sanitárnej skupiny A a mali by sa povoliť všetky typy vstupu a vstup všetkých kategórií zvierat čeľade koňovité.

                     (8)

                     Príloha I k vykonávaciemu nariadeniu (EÚ) 2018/659 by sa preto mala zodpovedajúcim spôsobom zmeniť.

                     (9)

                     Toto nariadenie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k vykonávaciemu nariadeniu (EÚ) 2018/659 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 268, 24.9.1991, s. 56.

            (2)  Ú. v. ES L 268, 14.9.1992, s. 54.

            (3)  Ú. v. EÚ L 192, 23.7.2010, s. 1.

            (4)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (5)  Vykonávacie nariadenie Komisie (EÚ) 2018/659 z 12. apríla 2018 o podmienkach vstupu živých zvierat čeľade koňovité a spermy, vajíčok a embryí zvierat čeľade koňovité do Únie (Ú. v. EÚ L 110, 30.4.2018, s. 1).

            PRÍLOHA
            Tabuľka uvedená v prílohe I k vykonávaciemu nariadeniu (EÚ) 2018/659 sa mení takto:

                        a)

                        Za položku týkajúcu sa Falklandských ostrovov sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    GB-0

                                    Celá krajina

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Celá krajina

                                    A

                                    X

                                    X

                                    X

                                    X

                                    X“

                        b)

                        Za položku týkajúcu sa Izraela sa vkladá tento riadok:

                                    „IM

                                    Ostrov Man

                                    IM-0

                                    Celá krajina

                                    A

                                    X

                                    X

                                    X

                                    X

                                    X“

                        c)

                        Za položku týkajúcu sa Islandu sa vkladá tento riadok:

                                    „JE

                                    Jersey

                                    JE-0

                                    Celá krajina

                                    A

                                    X

                                    X

                                    X

                                    X

                                    X“


title: Vykonávacie nariadenie Komisie (EÚ) 2019/1758 z 23. októbra 2019, ktorým sa mení príloha III k nariadeniu (ES) č. 1251/2008, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín, území, oblastí alebo priestorov, z ktorých sa povoľuje vstup zásielok živočíchov akvakultúry do Európskej únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/63

         VYKONÁVACIE NARIADENIE KOMISIE (EÚ) 2019/1758
         z 23. októbra 2019,
         ktorým sa mení príloha III k nariadeniu (ES) č. 1251/2008, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín, území, oblastí alebo priestorov, z ktorých sa povoľuje vstup zásielok živočíchov akvakultúry do Európskej únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 22 a článok 61 ods. 3,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (2), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V prílohe III k nariadeniu Komisie (ES) č. 1251/2008 (3) sa stanovuje zoznam tretích krajín, území, oblastí alebo priestorov, z ktorých je povolené dovážať živočíchy akvakultúry do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a pri určitých komoditách jej korunné dependencie aj od dátumu vystúpenia spĺňali podmienky stanovené v nariadení (ES) č. 1251/2008, pokiaľ ide o vstup zásielok živočíchov akvakultúry, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo a jeho korunné dependencie mali zahrnúť do zoznamu tretích krajín, území, oblastí alebo priestorov stanoveného v prílohe III k nariadeniu (ES) č. 1251/2008, z ktorých je povolený vstup zásielok živočíchov akvakultúry do Únie.

                     (5)

                     Príloha III k nariadeniu (ES) č. 1251/2008 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha III k nariadeniu (ES) č. 1251/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 328, 24.11.2006, s. 14.

            (2)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (3)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).

            PRÍLOHA
            Tabuľka uvedená v prílohe III k nariadeniu (ES) č. 1251/2008 sa mení takto:

                        a)

                        Za položku týkajúcu sa Cookových ostrovov sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    X

                                    X

                                    X

                                    celá krajina

                                    GG

                                    Guernsey

                                    X

                                    X

                                    X

                                    celá krajina“

                        b)

                        Za položku týkajúcu sa Izraela sa vkladajú tieto riadky:

                                    „IM

                                    Ostrov Man

                                    X

                                    celá krajina

                                    JE

                                    Jersey

                                    X

                                    X

                                    X

                                    celá krajina“


title: Vykonávacie nariadenie Komisie (EÚ) 2019/1759 z 23. októbra 2019, ktorým sa mení príloha I k nariadeniu (EÚ) č. 605/2010, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín alebo ich častí, z ktorých sa povoľuje vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/66

         VYKONÁVACIE NARIADENIE KOMISIE (EÚ) 2019/1759
         z 23. októbra 2019,
         ktorým sa mení príloha I k nariadeniu (EÚ) č. 605/2010, pokiaľ ide o zahrnutie Spojeného kráľovstva Veľkej Británie a Severného Írska a jeho korunných dependencií do zoznamu tretích krajín alebo ich častí, z ktorých sa povoľuje vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (2), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V nariadení Komisie (EÚ) č. 605/2010 (3) sa stanovujú podmienky verejného zdravia, podmienky zdravia zvierat a požiadavky na certifikáciu potrebné pre vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie a zoznam tretích krajín alebo ich častí, z ktorých sa povoľuje vstup takýchto zásielok do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a jej korunné dependencie aj od dátumu vystúpenia spĺňali podmienky stanovené v nariadení (EÚ) č. 605/2010, pokiaľ ide o vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie, a to tak, že budú naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa preto Spojené kráľovstvo a jeho korunné dependencie mali zahrnúť do stĺpcov „A“, „B“ a „C“ v zozname tretích krajín a ich častí stanovenom v prílohe I k nariadeniu (EÚ) č. 605/2010, z ktorých je povolený vstup zásielok surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Únie.

                     (5)

                     Príloha I k nariadeniu (EÚ) č. 605/2010 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od dátumu vystúpenia, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 605/2010 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od dátumu vystúpenia.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (3)  Nariadenie Komisie (EÚ) č. 605/2010 z 2. júla 2010, ktorým sa stanovujú podmienky zdravia zvierat, podmienky verejného zdravia a podmienky veterinárnej certifikácie potrebné pre vstup surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Európskej únie (Ú. v. EÚ L 175, 10.7.2010, s. 1).

            PRÍLOHA
            Tabuľka uvedená v prílohe I k nariadeniu (EÚ) č. 605/2010 sa mení takto:

                        a)

                        Za položku týkajúcu sa Etiópie sa vkladajú tieto riadky:

                                    „GB

                                    Spojené kráľovstvo Veľkej Británie a Severného Írska

                                    +

                                    +

                                    +

                                    GG

                                    Guernsey

                                    +

                                    +

                                    +“

                        b)

                        Za položku týkajúcu sa Izraela sa vkladá tento riadok:

                                    „IM

                                    Ostrov Man

                                    +

                                    +

                                    +“

                        c)

                        Za položku týkajúcu sa Islandu sa vkladá tento riadok:

                                    „JE

                                    Jersey

                                    +

                                    +

                                    +“


title: Vykonávacie nariadenie Komisie (EÚ) 2019/1760 z 23. októbra 2019, ktorým sa mení príloha I k nariadeniu (ES) č. 119/2009, pokiaľ ide o zahrnutie Spojeného kráľovstva Veľkej Británie a Severného Írska do zoznamu tretích krajín alebo ich častí, z ktorých sa povoľuje vstup zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie (Text s významom pre EHP)

text:
                  24.10.2019

                  SK

                  Úradný vestník Európskej únie

                  L 270/69

         VYKONÁVACIE NARIADENIE KOMISIE (EÚ) 2019/1760
         z 23. októbra 2019,
         ktorým sa mení príloha I k nariadeniu (ES) č. 119/2009, pokiaľ ide o zahrnutie Spojeného kráľovstva Veľkej Británie a Severného Írska do zoznamu tretích krajín alebo ich častí, z ktorých sa povoľuje vstup zásielok voľne žijúcich zajacovitých, určitých voľne žijúcich suchozemských cicavcov a chovných králikov do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         keďže:

                     (1)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 11. apríla 2019 po dohode so Spojeným kráľovstvom prijala rozhodnutie (EÚ) 2019/584 (2), ktorým sa predlžuje lehota podľa článku 50 ods. 3 Zmluvy o EÚ. V súlade s daným rozhodnutím sa lehota podľa článku 50 ods. 3 Zmluvy o EÚ ďalej predĺžila do 31. októbra 2019. Právo Únie sa teda prestane uplatňovať na Spojené kráľovstvo a v Spojenom kráľovstve od 1. novembra 2019 (ďalej len „dátum vystúpenia“).

                     (2)

                     V nariadení Komisie (ES) č. 119/2009 (3) sa stanovujú podmienky verejného zdravia, podmienky zdravia zvierat a požiadavky osvedčovania potrebné pre vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie a zoznam tretích krajín a ich častí, z ktorých sa povoľuje vstup takýchto zásielok do Únie.

                     (3)

                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina aj po dátume vystúpenia spĺňala podmienky stanovené v nariadení (ES) č. 119/2009, pokiaľ ide o vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie, a to tak, že bude naďalej dodržiavať súlad s právnymi predpismi Únie počas počiatočného obdobia aspoň deviatich mesiacov.

                     (4)

                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo malo zahrnúť do zoznamu tretích krajín a ich častí stanoveného v prílohe I k nariadeniu (ES) č. 119/2009, z ktorých je povolený vstup zásielok mäsa voľne žijúcich zajacovitých, určitých voľne žijúcich suchozemských cicavcov a chovných králikov do Únie.

                     (5)

                     Príloha I k nariadeniu (ES) č. 119/2009 by sa preto mala zodpovedajúcim spôsobom zmeniť.

                     (6)

                     Toto nariadenie by sa malo uplatňovať od 1. novembra 2019, pokiaľ sa na Spojené kráľovstvo Veľkej Británie a Severného Írska v uvedenom dátume nebude naďalej uplatňovať právo Únie.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 119/2009 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto nariadenie sa neuplatňuje.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (3)  Nariadenie Komisie (ES) č. 119/2009 z 9. februára 2009, ktorým sa stanovuje zoznam tretích krajín alebo ich častí na účely dovozu mäsa voľne žijúcich zajacovitých, určitých voľne žijúcich suchozemských cicavcov a chovných králikov do Spoločenstva alebo jeho tranzitu cez Spoločenstvo, ako aj požiadavky veterinárneho osvedčovania (Ú. v. EÚ L 39, 10.2.2009, s. 12).

            PRÍLOHA
            Za položku týkajúcu sa Kanady v tabuľke uvedenej v časti 1 prílohy I k nariadeniu (ES) č. 119/2009 sa vkladá tento riadok:

                        „Spojené kráľovstvo Veľkej Británie a Severného Írska

                        GB

                        WL

                        RM

                        WM“


title: Vykonávacie nariadenie Komisie (EÚ) 2019/1983 z 28. novembra 2019, ktorým sa mení vykonávacie nariadenie (EÚ) 2017/39, pokiaľ ide o prerozdelenie pomoci Únie

text:
                  29.11.2019

                  SK

                  Úradný vestník Európskej únie

                  L 308/82

         VYKONÁVACIE NARIADENIE KOMISIE (EÚ) 2019/1983
         z 28. novembra 2019,
         ktorým sa mení vykonávacie nariadenie (EÚ) 2017/39, pokiaľ ide o prerozdelenie pomoci Únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (1), a najmä na jeho článok 5 ods. 5,
         keďže:

                     (1)

                     Vykonávacím nariadením Komisie (EÚ) 2017/39 (2) sa stanovujú okrem iného pravidlá týkajúce sa prerozdelenia nevyžiadanej pomoci Únie medzi členské štáty, ktoré sú zapojené do školského programu a ktoré vyjadrili ochotu využiť viac prostriedkov, než im bolo orientačne pridelených. Výška orientačne pridelených prostriedkov, ktoré možno prerozdeliť inému členskému štátu, sa stanovuje podľa miery, v akej daný členský štát využil konečné pridelené prostriedky pomoci Únie v predchádzajúcom školskom roku. Vzhľadom na skúsenosti získané v rámci školského programu by sa mali bližšie objasniť pravidlá výpočtu súm orientačne pridelených prostriedkov, ktoré sa majú prerozdeliť. Aby sa prerozdelenie pomoci Únie zakladalo na najaktuálnejších informáciách, mali by sa na účel výpočtu zohľadniť vyhlásenia členských štátov o výdavkoch vynaložených do 31. decembra.

                     (2)

                     Vykonávacie nariadenie (EÚ) 2017/39 by sa preto malo zodpovedajúcim spôsobom zmeniť.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            V článku 7 vykonávacieho nariadenia (EÚ) 2017/39 sa odsek 3 nahrádza takto:

                  „3.   Výška orientačne pridelených prostriedkov, ktoré možno prerozdeliť inému členskému štátu podľa odseku 1, sa stanovuje podľa miery, v akej daný členský štát využil konečné pridelené prostriedky pomoci Únie na školské ovocie a zeleninu a na školské mlieko v predchádzajúcom školskom roku. Vzhľadom na vyhlásenia o výdavkoch zasielaných Komisii, ktoré sa týkajú výdavkov vynaložených do 31. decembra roka predchádzajúceho podaniu žiadosti o pomoc Únie v súlade s článkom 10 vykonávacieho nariadenia Komisie (EÚ) č. 908/2014 (*1), sa výška konečných pridelených prostriedkov vypočíta takto:

                              a)

                              ak využitie konečných pridelených prostriedkov nepresahuje 50 %, nepridelia sa žiadne dodatočné prostriedky;

                              b)

                              ak využitie konečných pridelených prostriedkov presahuje 50 % ale nepresahuje 75 %, maximálna výška dodatočne pridelených prostriedkov predstavuje 50 % orientačne pridelených prostriedkov;

                              c)

                              ak využitie konečných pridelených prostriedkov presahuje 75 %, maximálna výška dodatočne pridelených prostriedkov nie je ohraničená.

                        Výpočet podľa prvého pododseku sa neuplatňuje na členské štáty, ktoré sa prvýkrát zapojili do školského programu alebo niektorého z jeho prvkov, počas prvých dvoch rokov vykonávania programu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 346, 20.12.2013, s. 12.

            (2)  Vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (Ú. v. EÚ L 5, 10.1.2017, s. 1).


title: Vykonávacie nariadenie Komisie (EÚ) 2019/1984 z 28. novembra 2019, ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) 2019/1882

text:
                  29.11.2019

                  SK

                  Úradný vestník Európskej únie

                  L 308/84

         VYKONÁVACIE NARIADENIE KOMISIE (EÚ) 2019/1984
         z 28. novembra 2019,
         ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) 2019/1882
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (1), a najmä na jeho článok 4 ods. 2 prvý pododsek písm. a),
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (2), a najmä na jeho článok 18 ods. 2,
         keďže:

                     (1)

                     Vykonávacím nariadením Komisie (EÚ) 2019/1882 (3) bola vyhlásená verejná súťaž na súkromné skladovanie olivového oleja.

                     (2)

                     Na základe ponúk prijatých počas čiastkového obdobia na predkladanie ponúk končiaceho sa 26. novembra 2019, maximálneho celkového množstva, ktoré sa má skladovať, odhadovaných nákladov na skladovanie a iných relevantných informácií o trhu, je vhodné stanoviť maximálnu výšku pomoci na skladovanie 3 650 ton olivového oleja na obdobie 180 dní s cieľom zmierniť zložitú situáciu na trhu.

                     (3)

                     S cieľom zaistiť účinnosť tohto opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie.

                     (4)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            V prípade ponúk predložených v rámci verejnej súťaže vyhlásenej vykonávacím nariadením (EÚ) 2019/1882 počas čiastkového obdobia na predkladanie ponúk končiaceho sa 26. novembra 2019 je maximálna výška pomoci na súkromné skladovanie olivového oleja:

                        a)

                        0,00 EUR na tonu extra panenského olivového oleja na deň;

                        b)

                        0,83 EUR na tonu panenského olivového oleja na deň;

                        c)

                        0,83 EUR na tonu lampantového olivového oleja na deň.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2019

                  Za Komisiu

                  v mene predsedníčky

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 346, 20.12.2013, s. 12.

            (2)  Ú. v. EÚ L 347, 20.12.2013, s. 671.

            (3)  Vykonávacie nariadenie Komisie (EÚ) 2019/1882 z 8. novembra 2019 (Ú. v. EÚ L 290, 11.11.2019, s. 12).